Timm Klose

Timm Klose (lindur më 9 Maj 1988) është një futbollistë zviceran i lindur në Gjermani i cili luan me klubin gjerman VfL Wolfsburg në Bundesligë dhe me kombëtaren zvicerane si qënder mbrojtës.

 Jeta e hershme 

Klose ka lindur në Frankfurt, Gjermani Perëndimore, nga një baba gjerman dhe një mama zvicerane. Ai i ka të dy pasaportat e vendeve. Kur Klose ishte pesë vjeç, familja e tij shkoi në Bazel, vendlindja e mamasë së tij.

Karriera me klube

Klose bëri 29 paraqitje me Thun që fitoi Swiss Challenge League në sezonin 2009–10, duke shënuar në fitoren 4–0 kundër FC Gossau më 5 dhjetor. Ai zhvilloi 30 paraqitje sezonin tjetër në Superligë, duke shënuar tre gola.

Më 28 Maj 2011, ai u largua nga Thun për të kaluar 1. FC Nürnberg në një marrëveshje tre vjeçare për 400,000 €. Ai zhvilloi 13 paraqitje në ligë nga gushti në nëntor, por nga 8 Marsi e deri në Maj, ai luajti me  rezervat në Regionalliga Bayern; ai shënoi golin e vetëm më 8 Maj në ndeshjen kundër FC Ingolstadt 04 II. Sezonin tjetër ai u rikthye te skuadra e parë, dhe gjithashtu shënoi dy herë në 32 paraqitjet e zhvilluar në Bundesligë.

Më 1 korrik 2013, ai u transferua nga Nürnbergu te VfL Wolfsburg në një marrëveshje katër vjeçare. Ai doli me karton të kuq në debutimin e tij me klubin, në humbjen 2–0 kundër rivalëve të Hannover 96 më 10 gusht. Ai zhvilloi edhe nëntë paraqitje të tjera gjatë sezonit, duke luajtur vetëm katër prej tyre si titullar.

Karriera ndërkombëtare

Klose ishte emëruar në skuadrën e turnamentit të 2011 Kampionatit Europian U–21 ku kombëtarja e tij arriti deri në finale. Ai gjithashtu përfaqsoi Zvicrën në lojërat olimpike verore 2012, duke luajtur në çdo ndeshje me Zvicrën që e mbylli Grupin B në vendin e fundit.

Ai bëri debutimin e tij zyrtar me Zvicrën më 11 gusht 2010, duke zëvëndësuar mbrojtësin Philippe Senderos në minutën e 57 të fitores 2–1 kundër Lihtenshtajnit. Më 7 tetor ai luajti ndeshjen e tij të parë kompetitive dhe si titullar, me Zvicrën që humbi një ndeshje kualifikuese të Euro 2012 me rezultatin 2–0 kundër Uellsit. Ai gjithashtu luajti dy ndeshje gjatë fushatës së suksesshme kualifikuese të Kupës së Botës 2014, por nuk u zgjodh për të luajtur në finalet e turnamentit.

 Trofe 
Klubet
FC Thun
Swiss Challenge League: 2009–10

 Referime 

 Lidhje të jashtme 
Timm Klose tek football.ch 
Timm Klose tek National-Football-Teams.com
Timm Klose  tek Soccerway

Kategoria:Lindje 1984
Kategoria:Njerëz që jetojnë
Kategoria:Futbollistë gjermanë
Kategoria:Futbollistë zviceranë
Kategoria:Futbollistë në kombëtaren zvicerane
Kategoria:Futbollistë në FC Thun
Kategoria:Futbollistë në 1. FC Nürnberg
Kategoria:Futbollistë në 1. FC Nürnberg II
Kategoria:Futbollistë në VfL Wolfsburg
Kategoria:Futbollistë në Super Liga Zvicerane
Kategoria:Futbollistë në Bundesliga